പാന്ഥന്മാര് വന്നു പറഞ്ഞതു കേള്ക്കായി " പാണ്ഡവന്മാരായ വീരര്ക്കെല്ലാം ഘോരമായ് നിന്നുള്ളൊരാഹവമുണ്ടായി കൗരവന്മാരോടുകൂടിയിന്നാള്; എണ്ണമില്ലാതൊരു മന്നവരെല്ലാരും മണ്ണിടം കൈവിട്ടു വിണ്ണിലായി: വീരനായുള്ളൊരു വായുതനയനും തങ്ങളില് നിന്നു പിണങ്ങിനിന്നീടുവാന് ഭംഗിയും പൂണ്ടു കണക്കുണ്ടിപ്പോള്" എന്നതു കേട്ടൊരു സീരിതാന് നണ്ണിനാന് ' മന്നുടെ ഭാരം തളര്ന്നുതായി പാരാതെ ചെന്നിനി വീരന്മാര് കോലുന്ന വൈരത്തെപ്പോക്കണമാകിലിപ്പോള്' എന്നങ്ങു നണ്ണിന രോഹിണിനന്ദനന് ചെന്നവര് ചാരത്തു പൂകും നേരം കണ്ടു നിന്നീടുന്ന പണ്ഡവന്മാരെല്ലാം ഇണ്ടലും പൂണ്ടുചമഞ്ഞാരപ്പോള് എന്തൊന്നു ചിന്തിച്ചു വന്നുതെന്നിങ്ങനെ ചിന്തയും പൂണ്ടുനിന്നന്ധനായി കാര്ണ്ണന്തന്മുഖം നോക്കിത്തുടങ്ങിനാന് കാതരനായൊരു ധര്മ്മജന്താന് എന്തിവന് ചൊല്ലുന്നതെന്നതേ ചിന്തിച്ചു വെന്തു വെന്തെല്ലാരും നിന്ന നേരം ചാരത്തു ചെന്നൊരു സീരിതാനെന്നപ്പോള് വീരന്മാരോടു വിളിച്ചു ചൊന്നാന് " എന്നുടെ ചൊല്ലിനെക്കേള്ക്കുമിന്നിങ്ങളെ ന്നിങ്ങനെ ചിന്തിച്ചു വന്നുതിപ്പോള് ബന്ധുക്കളായോരും ബന്ധിച്ചുനിന്നോരും അന്തത്തെ പ്രാപിച്ചുതല്ലൊയെന്നാല് പൊങ്ങിന കോപവും പൂണ്ടിനിയിങ്ങനെ നിങ്ങളില് നിന്നു പിണങ്ങ വേണ്ട ഊക്കിനെപ്പാര്ക്കുമ്പൊളൂക്കനായ് നിന്നിട്ടു രൂക്ഷനായുള്ളതു ഭീമനെത്രെ.
പുഴ.കോം - നവസംസ്കൃതിയുടെ ജലസമൃദ്ധി